Barnabörnin Baltasar og Kristjana með öllum barnabörnum sínum á góðri stund . [ Smellið til að sjá stærri mynd ] Baltasar fæddist 9. janúar 1938 í Barcelona í Katalóníu á Spáni og ólst þar upp . Hann stundaði nám við listadeild Háskólans í Barcelona og útskrifaðist þaðan 1961 . Baltasar fæddist 9. janúar 1938 í Barcelona í Katalóníu á Spáni og ólst þar upp . Hann stundaði nám við listadeild Háskólans í Barcelona og útskrifaðist þaðan 1961 . Auk þess stundaði hann nám í grafík við Institut del llibre og sem gestanemandi við Beaux Arts í París 1960 , fór í eins árs reisu um Evrópu 1962 til að skoða og kynna sér listasöfn , stundaði síðar rannsóknir í grafík í Bandaríkjunum og fór í rannsóknarferðir til Mexíkó vegna áhrifa jarðskjálfta á fresku og tæknilegrar lausnar á þeim vanda . Að loknu háskólanámi í Barcelona 1961 ferðaðist Baltasar til Norðurlandanna og kom þá til Íslands . Hann dvaldi þá í átta mánuði hér á landi og var á síldveiðum . Baltasar varð mjög hrifinn af Íslandi eftir dvöl sína hér . Hann kom hingað aftur að lokinni Evrópureisu en þá kynntist hann Kristjönu konu sinni . Hann hefur síðan búið á Íslandi samfellt frá 1963 . Myndlist Baltasar Baltasar er í hópi virtustu myndlistarmanna hér á landi . Hann hefur haldið á fjórða tug einkasýninga eða sýningar ásamt Kristjönu , hér á landi , í Bandaríkjunum , Bretlandi , Belgíu , Hollandi , Þýskalandi og Danmörku . Þá er hann m.a. þekktur fyrir hinar stóru veggmyndir sínar sem eru veggskreyting í Flateyjarkirkju ; altaristafla á Ólafsvöllum á Skeiðum ; veggskreyting í kapellu Landakotsspítala sem nú er að hluta til komin í klaustrið í Garðabæ ; freska í Víðistaðakirkju sem er stærsta kirkjuskreyting hér á landi ; freska í Húnavallaskóla , og útifreska á Eskifirði . Baltasar og íslenski hesturinn Baltasar var leiktjaldahönnuður á vegum Þjóðleikhússins og fleiri leikhúsa á árunum 1966 - 80 , var kennari við Myndlistarskóla Reykjavíkur 1975 - 77 og við Handíða - og myndlistarskólann 1977 - 80 . Þá annaðist hann myndskreytingar í Morgunblaðið og fyrir Ríkisútgáfu námsbóka um skeið . Baltasar er mikill áhugamaður um íslenska hesta , hefur átt hesta um árabil og ferðast á hestum , ásamt fjölskyldu sinni , víða um land og er heiðursfélagi hestamannafélagsins Andvara . Baltasar hefur verið sæmdur borgaralegri heiðursorðu af spænska konunginum . Hann var valinn heiðurslistamaður Kópavogs 2007 . Kona Baltasars er Kristjana Samper , f. 12.10. 1944 , myndhöggvari . Hún er dóttir Guðna Guðbjartssonar , stöðvarstjóra að Ljósafossi , og k.h. , Ragnheiðar Guðmundsdóttur sem eru látin , en þau voru bæði ættuð úr Dýrafirði . Börn Baltasars og Kristjönu eru Mireya , f. 9.8 . 1964 , myndlistamaður í sambúð með Víði Árnasyni , dóttir hennar er Asra Rán Björt ; Baltasar Kormákur , f. 27.2 . 1966 , leikari og leikstjóri , giftur Lilju Pálmadóttur , börn þeirra eru , Baltasar Breki , Stella Rín , Sóllilja , Pálmi og Stormur ; Rebekka Rán , f. 5.5.1967 , myndlistamaður í sambúð með Geir Þorsteinssyni , sonur hennar er Baltasar Darri . Systkini Baltasars eru Jóhann , búsettur í Reykjavík ; Mireya , búsett í Valencia ; Núría , búsett í Manresa . Foreldrar Baltasar : Ramiro Bascompte de La Kanal efnaverkfræðingur og María Samper de Cordada . Seinni maður hennar var Joan Colom læknir , þau eru öll látin .